|  |  |  |
| --- | --- | --- |
| **Upravni odjel za poljoprivredu, ruralni razvoj, zaštitu okoliša i prirode** | | |
| **Odsjek za poljoprivredu** | | |
| **NAZIV PROGRAMA** | **Program 1001 Razvoj poljoprivrede 676.072,60 eur** | |
| **AKTIVNOST** | **Poticanje poljoprivredne proizvodnje**  **R2538-04 Usluge tekućeg i investicijskog održavanja cesta 0,00 eur**  **R2538-02 Subvencije poljoprivrednicima i obrtnicima** **25.357,28 eur** | |
| **CILJ PROGRAMA** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz maksimalno korištenje prirodnih prednosti pojedinih područja naše županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Nadalje, kako bi se osiguralo nesmetano funkcioniranje poljoprivrednih gospodarstava s područja Grada Petrinje i potaknulo osnaživanje poljoprivrednog sektora, bilo je planirano da Sisačko-moslavačka županija predfinancira radove sanacije kolničkog zastora dijela Ž3198 u naselju Gornje Mokrice i dijela L33037 u naselju Srednje Mokrice na području grada Petrinje, koje provodi Županijska uprave za ceste Sisačko-moslavačke županije.  Svrha Mjere 3. potpora županijskim programima u sektoru mliječnog govedarstva u razdoblju 2024. – 2026. godine iz Programa državne potpore sektoru stočarstva zbog narušenog proizvodnog potencijala je da se provedbom očuva likvidnost gospodarstava koja se bave proizvodnjom mlijeka, ali i pomoći u povećanju obujma proizvodnje i genetskog unaprjeđenja populacije mliječnih krava u Sisačko-moslavačkoj županiji. | |
| **OPIS PROGRAMA** | Županijska uprava za ceste Sisačko-moslavačke županije provodi radove sanacije kolničkog zastora dijela Ž3198 u naselju Gornje Mokrice i dijela L33037 u naselju Srednje Mokrice na području grada Petrinje.  Predmetni radovi bi trebali biti financirani sredstvima Županijske uprave za ceste, Ministarstva mora, prometa i infrastrukture, Hrvatskih autocesta d.o.o. i Hrvatskih cesta d.o.o.  S obzirom da nije bilo potrebe za predfinanciranje radova od strane Sisačko-moslavačke županije, iz tog razloga je pozicija u Proračunu za 2025. godinu, R2538-04 Usluge tekućeg i investicijskog održavanja cesta planirana u iznosu 0,00 eura.  Prihvatljivi prijavitelji su jedinice područne (regionalne) samouprave koje su dobile suglasnost od Ministarstva poljoprivrede, šumarstva i ribarstva na provedbu programa u sektoru poljoprivrede do 31. kolovoza 2025. godine, a koje su podnijele Zahtjev za dodjelu potpore i dostavile obveznu dokumentaciju sukladno uvjetima Mjere. Kroz podmjeru 1. kroz Program će se dodatno financirati Uzgoj uzgojnih valjanih rasplodnih junica mliječne i kombinirane pasmine namijenjenih za proizvodnju mlijeka u iznosu od najviše 50% na dodijeljena sredstva od jedinica područne (regionalne) samouprave razvrstanih u I. i II. skupinu prema indeksu razvijenosti. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.1. Potpore razvoju poljoprivredne proizvodnje | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, a sve u cilju kvalitetnijeg ukupnog razvoja Sisačko-moslavačke županije.  Provedbom Javnog poziva za poticanje razvoja poljoprivrede u Sisačko-moslavačkoj županiji za 2025. godinu, dodjela će se izvršiti za 30 korisnika koji uzgajaju uzgojno valjane rasplodne junice mliječnih i kombiniranih pasmina namijenjenih za proizvodnju mlijeka. | |
| **NAZIV PROGRAMA** | **Program 1003 Razvoj slatkovodnog ribarstva 1.062,45 eur** | |
| **AKTIVNOST** | **Subvencije korisnicima povlastice ribolovnih zona S1-A i S1-B**    **R2546-02 1.062,45 eur** | |
| **CILJ PROGRAMA** | Održivo gospodarenje ribolovnim područjem i ribljim fondom na prostoru Sisačko-moslavačke županije. | |
| **OPIS PROGRAMA** | Sukladno Pravilniku o gospodarskom ribolovu u slatkovodnom ribarstvu („Narodne novine“, broj 21/22) propisan je način izdavanja povlastica za obavljanje gospodarskog ribolova. Povlastice od kraja ožujka 2022. godine izdaju županije, a ne kako je to bilo prethodnih godina Ministarstvo poljoprivrede.  Broj povlastica za SMŽ propisan je člankom 25. navedenog Pravilnika. Slijedom navedenog SMŽ može izdati ukupno 14 povlastica.  Visina godišnje naknade za gospodarski ribolov propisana je člankom 26. istog Pravilnika. Iznos naknade iznosi 265,45 eura po svakoj ribolovnoj zoni koja je upisana u povlasticu. Iznimno ako je zatražena nakon 1. srpnja tekuće godine obavezno je uplatiti 132,72 eura po svakoj ribolovnoj zoni najkasnije do 31. prosinca 2024. godine. Preporuka je da se ostvarena sredstava koriste u svrhu razvoja ribarstva na području županija. Od 2022. godine u nadležnosti županije je gospodarenje ribolovnim područjem Sava ribolovna zona S1-A i S1-B.  Kako je Pravilnik u svezi ribolovnih područja i zona te o gospodarskom slatkovodnom ribarstvu stupio na snagu u veljači 2022. godine, a bio je najavljen kako će stupiti na snagu u drugoj polovini 2021. godine korisnici ribolovnih zona na području SMŽ nisu trebali plaćati svoje naknade za korištenje ribolovnih zona u 2021. već u 2022. godini u proračun Ministarstava poljoprivrede ( po odobrenju Ministarstva poljoprivrede koje je tada bilo nadležno za gospodarenje ribolovnim zonama) nego u županijske proračune. Do kraja 2021. godine SMŽ je S1 ribolovnu zonu dijelila s Brodsko - posavskom županijom pa se naknada dijeli se u jednakim iznosima na obje županije. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Nacionalna razvojna strategija Republike Hrvatske do 2030. godine („Narodne novine“, broj 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva   1. Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način; 2. Jačanje konkurentnosti i inovativnosti u poljoprivredi i akvakulturi: 3. Oživljavanje ruralnih područja i unapređenje kvalitete života na ruralnim i obalnim područjima.   Sukladno Zakonu o slatkovodnom ribarstvu („Narodne novine“, broj 63/19), Pravilniku o gospodarskom ribolovu u slatkovodnom gospodarstvu („Narodne novine“, broj 21/22) i Pravilniku o granicama i površini ribolovnih područja i ribolovnih zona za slatkovodno ribarstvo te o dopuštenosti i ograničenjima ribolova („Narodne novine“, broj 14/22). | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Sisačko-moslavačka županija, Upravni odjel za poljoprivredu, ruralni razvoj, zaštitu okoliša i prirode, Odsjek za poljoprivredu temeljem članka 13. stavka 1. Zakona o slatkovodnom ribarstvu („Narodne Novine“, broj 63/19), članaka 3. i 4. Pravilnika o gospodarskom ribolovu u slatkovodnom ribarstvu („Narodne Novine“, broj 21/22), članka 5. Pravilnika o granicama i površini ribolovnih zona za slatkovodni ribolov te o dopuštenju i ograničenjima ribolova („Narodne Novine“, broj 14/22), te članka 96. Zakona o općem upravnom postupku („Narodne Novine“, broj 47/09 i 110/21), a povodom zahtjeva“ Karas“ obrta za gospodarski ribolov, Ulica bana Petra Berislavića 37, Jasenovac, kojeg je podnijela vlasnica obrta Nedeljka Kumić donijeto je Rješenje o izdavanju Povlastica za gospodarski ribolov na ime „Karas“, obrt za gospodarski ribolov, Ulica bana Petra Berislavića 37, Jasenovac, vlasnice obrta Nedeljka Kumić, serijskog broja SMŽ-S1B-1 na ribolovnom području rijeke Save za ribolovnu zonu S1-B koja obuhvaća rijeku Savu od Jasenovca do granice Sisačko-moslavačke županije.  Ovlaštenik povlastice obrt „Karas“, obrt za gospodarski ribolov, sukladno odredbi članka 26. Pravilnika o gospodarskom ribolovu u slatkovodnom ribarstvu („Narodne novine“, broj 21/2021), s obzirom na činjenicu da je istu dobio nakon 1. srpnja tekuće godine, uplatio je iznos od 133,00 eura.  Godišnja naknada za gospodarski ribolov iznosi 265,45 eura i uplaćuje se na ime: Sisačko-moslavačke županije do 15. prosinca tekuće godine za narednu godinu.  Obzirom na gore navedeno pozicija **R2546-02 Subvencije poljoprivrednicima i obrtnicima iznosi 1.062,45 eura**. | |
| **NAZIV PROGRAMA** | **Program 1004 Prirodne nepogode**  **6.636,14 eur** | |
| **AKTIVNOST** | **Pomoć u slučaju elementarnih nepogoda**  **R4660-01**  **Tekuće pomoći unutar općeg proračuna 0,00 eur** | |
| **CILJ PROGRAMA** | Obnova javne, društvene i sakralne infrastrukture od posljedica šteta nastalih uslijed prirodnih nepogoda iz prosinca 2022. godine te svibnja i srpnja 2023. godine unesenih u Registar šteta. | |
| **OPIS PROGRAMA** | Odlukom Vlade Republike Hrvatske o namjenskoj pomoći Sisačko-moslavačkoj županiji za nastavak obnove javne, društvene i sakralne infrastrukture u iznosu od 15.826,00 eura, a za čiju provedbu je zaduženo Ministarstvo regionalnog razvoja i fondova EU. Prilikom pregleda u Registru šteta i provjere objekata utvrđeno je da su objekti sanirani i obnovljeni iz državnog proračuna, te bi ovim putem došlo do dvostrukog financiranja. Stoga nećemo tražiti prijenos sredstava iz državnog proračuna za navedeni iznos. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Do provedbe programa neće doći jer nećemo tražiti prijenos sredstava iz državnog proračuna. | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Jedinice lokalne i područne (regionalne) samouprave donijele su Odluku o proglašenju prirodne nepogode – olujni i orkanski vjetar na području gradova Siska, Kutine, Popovače, Novske, Hrvatske Kostajnice, Petrinje i općina Lipovljani, Velika Ludina, Lekenik, Sunja i Jasenovac. Štete su potom unesene u Registar šteta i iznosile su 25.514.806,19 eura. Potom je Odlukom Vlade u dva navrata odobrena sredstva iz Državnog proračuna Republike Hrvatske u iznosu od 1.503.592,00 eura. Donošenjem kriterija u dva navrata ta sredstva su uplaćena fizičkim osobama za hitnu sanaciju na stambenim objektima nužnima za život. Na kraju od tih sredstava zbog određenih nepravilnosti u proračun Sisačko-moslavačke županije vraćen je iznos od 15.825,12 eura koji je potom vraćen u Državni proračun. Nakon toga Vlada Republike Hrvatske ponovo donosi odluku o namjenskoj pomoći Sisačko-moslavačkoj županiji za nastavak obnove javne, društvene i sakralne infrastrukture u iznosu od 15.826,00 eura. | |
| **NAZIV PROGRAMA** | **Razvojni projekti 12.108.281,25 eur** | |
| **AKTIVNOST** | **Znanstveno stručna suradnja**  **R2549-01 0,00 eur** | |
| **CILJ PROGRAMA** | Cilj Programa i Aktivnosti su u konačnici razvijena, uspješna i konkurentna obiteljska poljoprivredna gospodarstva**.** | |
| **OPIS PROGRAMA** | U tekućoj godini planirana sredstva neće biti utrošena. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Posebni ciljevi:  PC6. Razvoj održive poljoprivrede/Povećanje konkurentnosti poljoprivredne proizvodnje  M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke županije. | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Za provedbu aktivnosti Znanstveno stručna suradnja planirana su sredstva u iznosu 15.000,00 eura, koja su namijenjena za suradnju s visokim učilištima u cilju razvoja poljoprivrede i promocije poljoprivrednih proizvoda Županije. | |
| **AKTIVNOST** | **Izgradnja i održavanje vodno gospodarskih objekata u SMŽ 0,00 eur**  **R2551-02 Otkup zemljišta – sustav navodnjavanja 0,00 eur**  **R2550-02 Izgradnja i održavanje vodno gospodarskih objekata SMŽ 0,00 eur** | |
| **CILJ PROGRAMA** | Cilj Programa i Aktivnosti su u konačnici razvijena, uspješna i konkurentna obiteljska poljoprivredna gospodarstva.  Posebni ciljevi:  PC6. Razvoj održive poljoprivrede/Povećanje konkurentnosti poljoprivredne proizvodnje  M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke. | |
| **OPIS PROGRAMA** | Budući u 2025. godini neće biti aktivnosti po projektu Sustav javnog navodnjavanja Velika Ludina koje bi iziskivale nove troškove, potrebno je Poziciju R2551-02 Otkup zemljišta – sustav navodnjavanja izmijeniti na iznos od 0,00 eura, te Poziciju R2550-02 Izgradnja i održavanje vodno gospodarskih objekata u SMŽ izmijeniti na iznos od 0,00 eura. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Provedbom Programa Razvojni projekti, Aktivnosti - Izgradnja i održavanje vodno gospodarskih objekata u Sisačko-moslavačkoj županiji osigurava se ostvarivanje ciljeva prioriteta javnih politika Sisačko-moslavačke županije – 2. Održivi razvoj i unaprjeđenje kvalitete života - PC6. Razvoj održive poljoprivrede/Povećanje konkurentnosti poljoprivredne proizvodnje - M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke županije i to kroz nastavak aktivnosti na dovršetku izrade dokumentacija za Sustav javnog navodnjavanja Velika Ludina, izdavanje građevinske dozvola te početak izgradnje Sustava javnog navodnjavanja Velika Ludina. | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Pokazatelji uspješnosti provođenja Programa biti će mjerljivi kroz završen i pušten u rad Sustav javnog navodnjavanja Velika Ludina. | |
| **NAZIV PROGRAMA** | **Program 1010 Promocija i promidžba proizvoda i područja 6.203,35 eur** | |
| **AKTIVNOST** | **Manifestacija autohtonih sorta vina**  **R2554-03 Usluge telefona, interneta, pošte i prijevoza 0,00 eur**  **R2557-01 Usluge promidžbe i informiranja 646,68**  **eur**  **R2554-05 Zakupnine i najamnine 187,50**  **eur**  **R2554-04 Intelektualne i osobne usluge 2.584,06 eur**  **R2554-02 Reprezentacija 2.785,11 eur** | |
| **CILJ PROGRAMA** | Cilj je upoznati i konzumirati moslavačku kuhinju, posjetiti vinare, kušati vina, prošetati se vinskom cestom te se zabaviti uz narodne običaje vezane uz vinogradarstvo. | |
| **OPIS PROGRAMA** | Manifestacije kao što su „Škrlet u čaši“ utječe na popularizaciju vinorodnih područja naše županije među vinskim entuzijastima, strastvenim zaljubljenicima u putovanja kao i slučajnim prolaznicima.  Zadaća organiziranja i sufinanciranja ove manifestacije je upoznati i konzumirati moslavačku kuhinju, posjetiti vinare, kušati vina, prošetati se vinskom cestom te se zabaviti uz narodne običaje vezane uz vinogradarstvo. Manifestacija „Škrlet u čaši“ stvorila je poseban doživljaj jer neposrednim kontaktom između posjetitelja, turista i domaćina zasigurno je osigurala razvoj vinskog turizma. Ova manifestacija započela je 29. ožujka 2025. godine na OPG Herak, gdje je Povjerenstva za ocjenjivanje vina sorte škrlet u sklopu manifestacije „Škrlet u čaši“ 2025. godine izvršio ocjenjivanje 35 uzoraka vina sorte škrlet . Za nagradu najbolje vino sorte škrlet u kategoriji hobista i profesionalaca za 2025. godinu 30 vinara bilo hobista ili profesionalaca borilo za nagradu najbolje vino sorte škrlet u kategoriji hobista i profesionalaca za 2025. godinu.  Pobjednici su bili Vinarija Košutić u kategoriji profesionalaca te Andrija Ranogajec u kategoriji hobista. U okviru manifestacije „Škrlet u čaši 2025.“ koja se održala 11. travnja 2025. u Kleti Leskarec u Kutini i dodijeljeni su pehari za najbolji škrlet u kategoriji vinara amatera i profesionalaca, priznanja i zahvalnice za sudjelovanje te plakete za izuzetan doprinos razvoju i promidžbi vinogradarstva i podrumarstva Sisačko-moslavačke županije Udruzi vinogradara i voćara „Lujo Miklaužić“ Kutina, Udruzi vinogradara i voćara „Škrlet“ Popovača, Udruga vinogradara i voćara „Sv. Bartol“ Letovanski Vrh. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima  Plan razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23):  PC6 Razvoj održive poljoprivrede/Povećanje konkurentnosti poljoprivredne proizvodnje  Mjera 6.3 Promocija i promidžba proizvoda i ruralnog područja Sisačko-moslavačke županije | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Sisačko-moslavačka županija domovina je trima sortama vina: škrlet, moslavac i dišeća ranina. Škrlet je prva sorta koja je dobila rješenje Hrvatskog centra za poljoprivredu, hranu i selo o priznavanju tri klona škrleta zahvaljujući projektu koji je u suradnji s Agronomskim fakultetom Sveučilišta u Zgrebu, entuzijastima vinarima i podrumarima iz Moslavine provela Sisačko-moslavačka županija. Upravo zahvaljujući tom projektu škrlet je postao najpoznatija i najtraženija sorta koja se odlično slaže s autohtonim jelima, ali i s jelima drugih područja zbog svojih izuzetnih, specifičnih i osebujnih nota kao i prilagodljivosti.  Škrlet je izvorni kultivar plemenite vinove loze Sisačko-moslavačke županije i kao takav za našu županiju predstavlja posebnost, prepoznatljivost i ogroman turističko-gospodarski potencijal. | |
| **NAZIV PROGRAMA** | **Program 1011 Poticanje rada Udruga i Zadruga Sisačko-moslavačke županije 22.173,42 eur** | |
| **AKTIVNOST** | **Sufinanciranje poljoprivrednih manifestacija**  **R2557-01 22.173,42 eur** | |
| **CILJ PROGRAMA** | Ovim Programom predviđene su mjere sufinanciranja poljoprivrednih udruga s područja naše županije. Ove potpore važan su dio organizacije poljoprivrednih udruga u smislu bolje komunikacije, zajedničkog nastupa, zajedničke edukacije i drugih aktivnosti koje doprinose interesu razvoja Sisačko-moslavačka županije, s posebnim naglaskom na promociju autohtonih proizvoda SMŽ (Vinska sorta Škrlet i autohtone pasmine domaćih životinja). | |
| **OPIS PROGRAMA** | Ukupno planirana sredstva za provedbu ovog Programa iznosi 30.000,00 eur, Svaki Prijavitelj može prijaviti najviše jednu manifestaciju. Prijavitelji se mogu prijaviti na više prihvatljivih aktivnosti, a maksimalni iznos ukupnih bespovratnih sredstava ne može prelaziti iznos od 7.000,00 €. Prihvatljivi prijavitelji sufinanciranja temeljem ove Odluke jesu: savez/zajednica udruga i udruge: koji ima adresu sjedišta na području Sisačko-moslavačke županije, koji djeluju sukladno Zakonu o udrugama („Narodne novine“, broj 74/14, 70/17, 98/19 i 151/22), koji su se svojim statutom opredijelili za obavljanje djelatnosti i aktivnosti koje su predmet sufinanciranja, koji su ispunili ugovorne obveze prema Sisačko-moslavačkoj županiji, koji su organizatori, suorganizatori ili izlagači/sudionici manifestacije na području Sisačko- moslavačke županije za promociju autohtonih i izvornih pasmina/sorti/proizvoda Sisačko-moslavačke županije.  Predmet/aktivnosti sufinanciranja:  1.Vanjske intelektualne i osobne usluge (honorari ocjenjivačkim komisijama/povjerenstvima za organoleptičku analizu/ocjenjivanje te za cjelokupno vrednovanje autohtonih pasmina Sisačko-moslavačke županije, ustanovama za druge laboratorijske analize proizvoda, polica osiguranja – Odgovornost organizatora manifestacije, samo za stočarske manifestacije, umjetnički nastupi).  2.Materijalni troškovi (usluge tiskanja, prijevoza grla autohtonih pasmina Sisačko-moslavačke županije radi sudjelovanja/izlaganja na manifestaciji, promidžbe, najamnine prostora, čuvanja i čišćenja vanjskog prostora i opreme neophodne za provedbu manifestacije).  3.Troškovi reprezentacije, hrane i pića u slučaju višednevnih manifestacija.  4.Troškovi smještaja u slučaju višednevnih manifestacija s međunarodnim karakterom. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Odluka o sufinanciranju manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu donesena je 25. ožujka 2025. godine . Javni poziv za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu bio objavljen od 26. 03. 2025. – 26. 04. 2025. godine. Ukupan broj zaprimljenih zahtjeva je 5 u iznosu od 23.002,37 eura . 1. sjednica Povjerenstva za provjeru ispunjavanja propisanih uvjeta za sufinanciranje manifestacija iz programa poticanja rada udruga na području Sisačko-moslavačke županije za manifestacije u poljoprivredi za 2025. godinu održavana je 05. svibnja 2025. godine. Sukladno Odluci o načinu raspodjele raspoloživih sredstava iz proračuna Sisačko-moslavačke županije za 2025. godinu namijenjenih za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu i Odluci o raspisivanju Javnog poziva za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu odobreni su slijedeći Zahtjevi:  1. ZAJEDNICA UDRUGA PČELARA SISAČKO-MOSLAVAČKE ŽUPANIJE  -manifestacija: 24. DANI MEDA "ZLATNA PČELA" I 19. ŽUPANIJSKO OCJENJIVANJE MEDA  - ukupno 4.031,89 eura  2. SREDIŠNJI SAVEZ UZGAJIVAČA KONJA HRVATSKI POSAVAC  -manifestacija: IZLOŽBA IZVORNE AUTOHTONE PASMINE KONJA HRVATSKI POSAVAC -OCJENJIVANJE PASTUHA  - ukupno 5.444,56 eura  3. DRUGA VINOGRADARA I VOĆARA "LUJO MIKLAUŽIĆ" KUTINA  - manifestacija: FESTIVAL VINA -MOSLAVINA KUTINA-31. IZLOŽBA VINA IZVORNIH HRVATSKIH SORTI  - ukupno 6.641,25 eura  4. UDRUGA UZGAJIVAČA KONJA HP "SUNJA I BANOVINA"  - manifestacija XXIX DRŽAVNA KONJOGOJSKA IZLOŽBA "SUNJA 2025."  - ukupno 6.855,00 eura  Ukupno je iz Proračuna isplaćeno 22.972,70 eura. Nakon administrativne kontrole . UDRUGA UZGAJIVAČA KONJA HP "SUNJA I BANOVINA" za manifestaciju XXIX DRŽAVNA KONJOGOJSKA IZLOŽBA "SUNJA 2025." kojoj je ukupno isplaćeno 6.855,00 eura vratila je u Proračun 799,70 eura koje nisu utrošili i nisu mogli dokazati dokumentacijom/računima sukladno Javnom pozivu za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima  Plan razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23):  PC6 Razvoj održive poljoprivrede/Povećanje konkurentnosti poljoprivredne proizvodnje  Mjera 6.3 Promocija i promidžba proizvoda i ruralnog područja Sisačko-moslavačke županije. | |
| **Odsjek za ruralni razvoj i turizam** | | |
| **NAZIV PROGRAMA** | **Program 1002 Razvoj lovstva 124.100,40 eur** | |
| **AKTIVNOST** | **R 2541-04 Intelektualne i ostale usluge 400,00**  **eur**  **R 2544-09 Sred. za nakn. vl. zemlj. bez prava vlasništva 34.852,09**  **eur**  **R 2546-01 Donacije i pomoći za razvoj lovstva 68.848,31** **eur**  **R 5406-1 Ostale usluge 20.000,00**  **eur** | |
| **CILJ PROGRAMA** | Ovim Programom potiče se dobro gospodarenje lovištima i razvoj lovstva na području Sisačko-moslavačke županije, na čijem prostoru je uspostavljeno ukupno 28 državnih i 38 zajedničkih lovišta.  Cilj ovog Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih životinjskih vrsta, lovnogospodarskih i lovnotehničkih objekata, mjera za sprečavanje širenja zaraznih bolesti, razvoja lovnog turizma, propisanog skladištenja i prometa divljači, tako i na planu nabave potrebnih sredstava i poduzimanje svih mjera zaštite od šteta koje divljač prouzroči u lovištima. | |
| **OPIS PROGRAMA** | **Aktivnost A 100001 Poticanje razvoja lovstva**  Provedba ovog Programa temelji se na odredbama Zakona o lovstvu (NN 99/18, 32/19, 32/20, 127/24).  Proračunska sredstva Sisačko-moslavačke županije za provedbu ovog Programa prihoduju se kroz uplaćene lovozakupnine te se kao takva i namjenski troše u svrhu provedbe Programa.  Isplata naknada vlasnicima zemljišta bez prava lova obavlja se na temelju pojedinačnih zahtjeva upućenih od strane navedenih vlasnika zemljišta.  Na temelju Javnog poziva za sufinanciranje razvoja lovstva na području Sisačko-moslavačke županije za 2025. godine dodijeljene su donacije lovoovlaštenicima lovišta na području Sisačko-moslavačke županije u svrhu provođenja mjera za razvoj i unapređenje lovstva te za sprečavanje šteta od divljači i na divljači.  U svrhu promocije razvoja lovstva na ovom području Sisačko-moslavačka županija je u partnerstvu s Lovačkim savezom SMŽ sufinancirala program obilježbe Sv, Huberta (zaštitnika lovaca) za 2025. godinu u iznosu od 20 000,00 eura.  Za rad Stručne komisije za zajednička lovišta SMŽ planirano je u ovoj godini ukupno 400,00 € eura. | |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije za razdoblje do 2027. i to:  PC6 Razvoj održive poljoprivrede (Povećanje konkurentnosti poljoprivredne proizvodnje)  MJERA 6.4. Potpore korisnicima prava lova | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Pokazatelji uspješnosti provedbe Programa utvrđivat će se kroz indikatore broja korisnika poticajnih sredstava namijenjenih za provedbu mjera iz ovog Programa, a koja će Sisačko-moslavačka županija dodjeljivati putem provedenog Javnog poziva, kao i broja vlasnika zemljišta bez prava lova kojima će biti isplaćene naknade za prouzročene štete na tim zemljištima. | |
| **NAZIV PROGRAMA** | **Program 1003 Razvoj turizma 388.000,00 eur** | |
| **AKTIVNOST** | **R2606-02 Poticanje prerade i plasmana lokalnih proiz.-Kupujmo lokalno 0,00 eur**  **R2607-1 Sredstva za sufinanciranje rada TZ SMŽ 188.000,00**  **eur R2608-1 Unapređenje turističke ponude 200.000,00**  **eur** | |
| **CILJ PROGRAMA** | Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja cjelokupne turističke ponude Sisačko-moslavačke županije te jačanje njezine prepoznatljivosti na turističkom tržištu kako bi se od turizma kao gospodarske grane ostvarili što veći gospodarski efekti izraženi kroz što veći broj dolazaka turista na ovo područje i ostvarenih noćenja. | |
| **OPIS PROGRAMA** | Provedba ovog Programa temelji se na odredbama Zakona o turističkim zajednicama i promicanju hrvatskog turizma (NN52/19, 42/20), Planu razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“ broj 4/23) te Provedbenom programu razvoja turizma Sisačko-moslavačke županije za razdoblje 2022-2025. godine (Službeni glasnik Sisačko-moslavačke županije broj 12/2022).  Planirana sredstva od 10 000,00 € neće biti utrošena obzirom da je postupak likvidacije Zajednice proizvođača Kupujmo lokalno završen.  Za sufinanciranje programskih aktivnosti TZ SMŽ planirano je ukupno 188.000,00 eura.  Temeljem provedenog Javnog poziva za dodjelu bespovratnih potpora u turizmu po Projektu „TURIZAM PLUS U SISAČKO-MOSLAVAČKOJ ŽUPANIJI ZA 2025. GODINU“ dodijeljeno je ukupno 200.000,00 eura za sufinanciranje ukupno 19 turističkih projekata. | |
| **USKLAĐENOST PROGRAMA S DOKUMENTIMA DUGOROČNOG RAZVOJA** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  PC Razvoj održivog turizma i očuvanje prirodne i kulturne baštine  MJERA 5.1 Razvoj selektivnih oblika turizma  MJERA 5.2 Poticanje promocije turističke ponude Sisačko-moslavačke županije | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Ostvarenje programskog cilja mjeriti će se kroz slijedeće indikatore:  -broj turističkih dolazaka  -broj ostvarenih noćenja  -broj uređenih prostora javne turističke infrastrukture  -broj provedenih turističkih marketinških kampanja  -broj turističkih manifestacija | |
| **Odsjek za zaštitu okoliša i prirode** | | |
| **NAZIV PROGRAMA** | **Program 1003** **Zaštita okoliša i prirode 612.539,93 eur** | |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje   * provedba zakonskih obveza županije po pitanjima zaštite okoliša i prirode * vođenje registra onečišćivača i osiguravanje podataka za informacijski sustav zaštite okoliša, te kontinuirano surađivanje s obveznicima i inspekcijom zaštite okoliša čime se doprinosi kvaliteti podataka * osiguravanje kvalitete okoliša za postizanje boljeg standarda života stanovništva uz omogućavanje održivog gospodarskog razvoja županije * provođenje mjera donesenih dokumentima zaštite okoliša * provođenje informiranja i uključivanja javnosti u rješavanje pitanja zaštite okoliša i prirode * provođenje projekata zaštite okoliša i prirode u suradnji s ustanovama, udrugama uspostavljanje jedinstvenog sustava gospodarenja otpadom, te zatvaranje neusklađenih odlagališta | |
| **OPIS PROGRAMA** | Sukladno zakonskim propisima iz područja zaštite okoliša i prirode, te obveza za jedinice područne (regionalne) samouprave, a imajući u vidu obvezu i potrebu uključivanja javnosti u odlučivanje o pitanjima zaštite i očuvanja okoliša i prirode, Program zaštita okoliša i prirode se provodi kroz sljedeće aktivnosti:   * Izrada dokumenata zaštite okoliša i prirode * Praćenje stanja okoliša i prirode. | |
| **AKTIVNOST** | **Izrada dokumenata zaštite okoliša i prirode 48.600,00 eur**  **R2639-2** **Usluge promidžbe i informiranja 0,00 eur**  **R2638-5** **Izrada dokumenata zaštite okoliša i prirode 40.000,00 eur**  **R4667-1 Pomoći FZOEU za izradu dokumenata 8.600,00 eur** | |
|  | Za aktivnost Izrada dokumenata zaštite okoliša i prirode u 2025. godini planirana sredstva u iznosu 105.008,00 eura se smanjuju za 56.408,00 eura na iznos 48.600,00 eura koji je dostatan za podmirenje troškova planiranih aktivnosti. | |
| **AKTIVNOST** | **Praćenje stanja okoliša i prirode 563.939,93 eur**  **R 2644-1 Subvencija trgovačkom društvu Kodos d.o.o. 367.811,80 eur**  **R 2645-1 Subvencija RCGO Šagulje d.o.o. 196.128,13 eur** | |
|  | Aktivnost Praćenje stanja okoliša i prirode provodi se kroz sljedeće podaktivnosti:   * Subvencija Centru za gospodarenje otpadom Kodos d.o.o. * Subvencija Regionalnom centru za gospodarenje otpadom Šagulje d.o.o.   Sukladno zakonskim propisima, te na temelju Plana gospodarenja otpadom RH 2017. - 2022. i donesenih Odluka o pristupanju Sisačko-moslavačke županije trgovačkim društvima, potpisanih Društvenih ugovora i Sporazuma, a kako bi se osigurali uvjeti za uspostavu cjelovitog sustava gospodarenja otpadom, odnosno centara za gospodarenje otpadom na koji će po izgradnji miješani komunalni otpad odvoziti i zbrinjavati jedinice lokalne samouprave s područja Sisačko-moslavačke županije, planirana su sredstva za rad navedenih tvrtki (čiji je suvlasnik Županija), te za izgradnju CGO-a.  U 2025. godini planirana sredstva za subvenciju trgovačkom društvu Regionalni centar za gospodarenje otpadom Šagulje d.o.o. od 97.269,08 eura se povećavaju za 98.859,05 eura na iznos 196.128,13 eura koji se planira za obvezu pokrića 15% lokalne komponente za izgradnju pretovarnih stanica u obuhvatu centra sukladno Planu rada i preuzetim obvezama trgovačkog društva, dok planirana sredstva za subvenciju trgovačkom društvu Kodos d.o.o. ostaju nepromijenjena. | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom Programa zaštite okoliša i prirode osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprjeđenje kvalitete života - PC 5. Razvoj održivog turizma i očuvanje prirodne i kulturne baštine - M. 5.3. Očuvanje bioraznolikosti, prirodne baštine i njeno održivo korištenje i to kroz provođenje aktivnosti i mjera za očuvanje, zaštitu i poboljšanje kvalitete i kapaciteta okoliša, sprječavanje opasnosti za okoliš, nastanka šteta ili onečišćavanja okoliša u cilju poboljšanja kvalitete života na području Županije uz istovremeno očuvanje prirode i okoliša. | |
| **NAZIV PROGRAMA** | **Program 1003 Zaštita stanovništva 523.442,90 eur** | |
| **CILJ PROGRAMA** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:  PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena:  M.8.4. Održivo upravljanje sustavom civilne zaštite i zaštite od požara   * povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica * povećanje spremnosti i osiguranje preduvjeta za svrhovito djelovanje operativnih snaga civilne zaštite * osiguranje rada stožera civilne zaštite   M.8.5. Jačanje otpornosti na klimatske promjene i krizna stanja   * Povećanje spremnosti i opremljenosti HGSS-a * Edukacija službenika i namještenika i osiguravanje zaštite na radu. | |
| **OPIS PROGRAMA** | Sukladno zakonskim propisima koji reguliraju područje vatrogastva i civilne zaštite Programom zaštite stanovništva se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite, a Program se provodi kroz sljedeće aktivnosti i to:   * zaštita od požara * razvoj civilne zaštite * oprema za civilnu zaštitu * zaštita na radu.   Osnovni zakonski i podzakonski propisi na temelju kojih se provodi Program zaštite stanovništva su: Zakon o zaštiti od požara („Narodne novine“, broj 92/10 i 114/22), Zakon o vatrogastvu („Narodne novine“, broj125/19, 114/22 i 155/23), Zakon o sustavu civilne zaštite ("Narodne novine", broj 82/15, 118/18, 31/20, 20/21 i 114/22), Zakon o hrvatskoj gorskoj službi spašavanja („Narodne novine“, broj 79/06 i 110/15), Zakon o zaštiti na radu („Narodne novine“, broj 71/14, 118/14, 154/14, 94/18 i 96/18), te podzakonski akti. | |
| **AKTIVNOST** | **Civilna zaštita 38,63 eur**  **R2660-4** **Usluge tekućeg i investicijskog održavanja opreme CZ 38,63 eur**  **R2660-6 Izrada dokumenata CZ 0,00 eur**  **R2660-3** **Oprema za održavanje i zaštitu 0,00** **eur** | |
|  | Provedbom aktivnosti osiguravaju se uvjeti za provedbu odrednica zakona te se nastoje osigurati uvjeti za svrhovito djelovanje i zaštitu stanovništva i imovine u slučajevima katastrofa i velikih nesreća te izvanrednih događaja, kao što je bio potres 2020. godine i epidemija COVID-19 putem nabave vozila, uređaja i opreme te provedbom edukacije subjekata uključenih u sustav civilne zaštite. U 2025. planirana su ukupna sredstva za provedbu aktivnosti u iznosu 7.000,00 eura koja su namijenjena za usluge tekućeg i investicijskog održavanja opreme CZ, izradu dokumenata CZ i nabavu opreme za održavanje i zaštitu. Sredstva se smanjuju za 6.961,37 eura budući je u 2025. utrošen iznos od 38,63 eura za tehnički pregled i registraciju lake prikolice, a do kraja godine neće biti potrebe za izradu Vanjskih planova budući nije zaprimljen zahtjev nadležnog Ministarstva. | |
| **AKTIVNOST** | **Zaštita na radu 3.028,00 eur**  **R2662-1**  **Zaštita na radu 3.028,00 eur** | |
|  | Aktivnost Zaštita na radu se provodi sukladno zakonu unapređivanjem sigurnosti i zaštite zdravlja službenika i namještenika u svrhu sprječavanja ozljeda na radu, profesionalnih bolesti i bolesti u vezi s radom kroz edukaciju službenika i testiranje opreme i radnog prostora. U 2025. godini planirana su sredstva u iznosu 8.000,00 eura koja se smanjuju za 4.972,00 eura pa je novoplanirani iznos 3.028,00 eura koji je utrošen za nabavu opreme za zaštitu na radu i osposobljavanje službenika. | |
| **AKTIVNOST** | **Sveti Florijan 7.000,00 eur**  **R2650-3 Ostale usluge 0,00 eur**  **R2650-2 Reprezentacija 7.000,00 eur** | |
|  | Za aktivnosti obilježavanja Dana sv. Florijana zaštitnika vatrogasaca, planirana su sredstva u iznosu od 10.000,00 eura, te se ista smanjuju za 3.000,00 eura budući su za provedbu aktivnosti utrošena sredstva od 7.000,00 eura. | |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom Programa zaštite stanovništva osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprjeđenje kvalitete života - PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena   * M.8.4. Održivo upravljanje sustavom civilne zaštite i zaštite od požara i to kroz provođenje aktivnosti za osiguravanje uvjeta za održavanje spremnosti sustava civilne zaštite i vatrogastva za djelovanje u situacijama velikih nesreća i katastrofa * M.8.5. Jačanje otpornosti na klimatske promjene i krizna stanja i to kroz provođenje aktivnosti za organiziranje, unapređivanje i obavljanje djelatnosti spašavanja i zaštite ljudskih života u izvanrednim okolnostima. | |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** | | |
| **NAZIV PROGRAMA** | | **Program 1005**  **Zaštite, održavanja, očuvanja, promicanja i korištenja zaštićenih prirodnih vrijednosti SMŽ** |
| **AKTIVNOST** | | **Rashodi za Javnu ustanovu za upravljanje zaštićenim prirodnim vrijednostima SMŽ** |
| **STAVKA PRORAČUNA** | | **OBRAZLOŽENJE ZA IZMJENU** |
| **R2728** | | Sredstva planirana u iznosu od 1.500,00 eura za usluge tekućeg i investicijskog održavanja se povećavaju na 5.500,00 eura za potrebe usluga održavanja opreme i prostora centra Natura SMŽ vezanih uz zakonske obveze ispitivanja i godišnjih servisa (inv. rampa, kotlovnica, klima uređaji, sustav odimljavanja, vatrogasni aparati, instalacije i sl.) te održavanja službenih vozila i opreme. |
| **R2732** | | Sredstva planirana u iznosu od 1.265,00 eura za računalne usluge se povećavaju na 4.265,00 eura za potrebe usluga aplikacije, edukacije i održavanja programa za sustav centralne riznice, CIS-a te domena za službene web stranice. |
| **R2733** | | Sredstva planirana u iznosu od 331,00 eura za ostale usluge se povećavaju na 831,00 eura za potrebe grafičkih usluga tiska službenih ploča za potrebe novih prostora ustanove kao korisnika istih. |
| **R2738** | | Sredstva planirana u iznosu od 530,00 eura za bankarske usluge se smanjuju na 100,00 eura jer je od 1. siječnja 2025. ukinut račun JU. |
| **R2731-01** | | Otvorena je nova stavka na iznos od 150,00 eura za prihode ostvarene kroz pomoći iz gradskih i općinskih proračuna. |
| **R2733-01** | | Otvorena je nova stavka na iznos od 300,00 eura za prihode ostvarene kroz donacije. |
| **R2741** | | Sredstva planirana u iznosu od 8.500,00 eura za ostale usluge se smanjuju na 50,00 eura jer će ista biti dostatna do kraja godine. |
| **R2745-03** | | Otvorena je nova stavka na iznos od 1.000,00 eura za prihode ostvarene kroz pomoći-PK za aktivnosti koje ustanova odrađuje prema Sporazumu s Ministarstvom poljoprivrede za nadzor ribnjaka. |
| **R2745** | | Stavka na iznos od 20.000,00 eura za prihode ostvarene kroz pomoći EU-PK se ukida jer planirana sredstva neće biti realizirana u 2025. godini. |
| **R2745-02** | | Stavka na iznos od 6.636,00 eura za prihode ostvarene kroz pomoći EU-PK se ukida jer planirana sredstva neće biti realizirana u 2025. godini. |
| **R4609** | | Stavka na iznos od 4.500,00 eura za ostale usluge za Projekt Edukacijska staza kroz botanički vrt NATURA SMŽ se ukida jer planirana sredstva neće biti realizirana u 2025. godini. |
| **R5574** | | Stavka na iznos od 800,00 eura za ostale usluge za Projekt Edukacijska staza kroz botanički vrt NATURA SMŽ se ukida jer planirana sredstva neće biti realizirana u 2025. godini. |
| **R4606** | | Stavka na iznos od 19.000,00 eura za prihode ostvarene kroz pomoći -PK za Projekt Edukacijska staza kroz botanički vrt NATURA SMŽ se ukida jer planirana sredstva neće biti realizirana u 2025. godini. |
| **R5773** | | Stavka na iznos od 4.200,00 eura za prihode ostvarene kroz pomoći -PK za Projekt Edukacijska staza kroz botanički vrt NATURA SMŽ se ukida jer planirana sredstva neće biti realizirana u 2025. godini. |
| **R2741-01** | | Stavka na iznos od 12.000,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se povećava na 22.000,00 jer planirana sredstva neće biti dostatna za plaću osobe na projektu u 2025. godini. |
| **R2741-03** | | Stavka na iznos od 1.800,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se ukida jer planirana sredstva neće biti isplaćena kroz projekt. |
| **R2741-04** | | Stavka na iznos od 4.000,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se smanjuje na 2.000,00 jer će biti dostatna za troškove goriva do kraja 2025. |
| **R2741-05** | | Stavka na iznos od 700,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se smanjuje na 500,00 jer će biti dostatna za materijal do kraja 2025. |
| **R2741-07** | | Stavka na iznos od 2.000,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se smanjuje na 700,00 jer će biti dostatna za troškove službene odjeće do kraja 2025. |
| **R2741-08** | | Stavka na iznos od 1.000,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta se ukida jer planirana sredstva neće biti realizirana kroz projekt u 2025. godini |
| **R2741-09** | | Stavka ostale usluge se povećava na 1.200,00 eura za prihode ostvarene kroz pomoći -PK za Projekt Kontrola populacije prioritetnih IAS vrsta za potrebe aktivnosti projekta koje će biti odrađene do kraja 2025. |

PROČELNICA

Anita Sinjeri-Ibrišević, dr. med.vet.